Press Release 
 
Pompierii Schaeffler pe Locul I la Concursurile Profesionale ale Pompierilor, etapa județeană 2018!

BRASOV, 2018-06-18. Pompierii Schaeffler câștigă, pentru al treilea an consecutiv, toate probele de concurs și toate medaliile puse în joc în cadrul Concursurilor Profesionale ale Pompierilor, etapa județeană 2018! 
 
În data de 14.06.2018, s-a desfășurat în municipiul Făgăraș etapa județeană a concursurilor profesionale ale Serviciilor Voluntare şi Private pentru Situații de Urgență. 
 
Bine pregătiți, disciplinați și dornici de a reprezenta cu onoare Schaeffler România, echipa de pompieri a câștigat detașat toate probele competiției. 
 
Parte a activității de pregătire continuă, alături de celelalte activități specifice de pregătire ale pompierilor, concursurile profesionale au ca obiective dezvoltarea și perfecționarea aptitudinilor și a deprinderilor specifice, necesare îndeplinirii acțiunilor de intervenție în situații de urgență, precum şi evaluarea nivelului de pregătire a capacității de intervenție pentru situații de urgență. 
 
Urmează pregătiri și antrenamente pentru etapele superioare ale competiției! 
*** 
Schaeffler Group – We pioneer motion: De peste 75 de ani, Grupul Schaeffler este un motor al inovării și dezvoltării de soluții remarcabile în domeniul tehnologiei pentru mobilitate. Cu tehnologii noi, produse și servicii pentru mobilitatea electrică, sisteme de transmisie eficiente din punct de vedere al emisiilor de CO₂, soluții pentru șasiu și energii regenerabile, compania este un partener de încredere pentru a face mobilitatea eficientă, inteligentă și sustenabilă – pe parcursul întregului ciclu de viață. Schaeffler are o gamă cuprinzătoare de produse și servicii din ecosistemul de mobilitate, care se regăsește în cadrul a opt familii de produse: de la soluții de rulmenți și toate tipurile de sisteme de ghidare liniară, până la servicii de reparații și monitorizare. Cu aproximativ 120.000 de angajați și mai mult de 250 de locații în 55 de țări, Schaeffler este una dintre cele mai mari companii de familie din lume și una dintre cele mai inovatoare companii din Germania. 

================================================================
 
Imagine de presă 
 
Pompierii Schaeffler 
 
Download

 
================================================================

 
CONTACT:

Schaeffler Romania
Tel. +40  268 505000
Fax +40  268 505484
E-Mail: presa.ro@schaeffler.com
---------------------------------------------------------